**Documente necesare**

**Categorii de solicitanţi**

**-Buletinul de identitate al cetăţeanului Republicii Moldova se eliberează:**

* de la naştere pînă la 10 ani;
* de la 10 pînă la 16 ani;
* de la 16 pînă la 25 ani;
* de la 25 pînă la 45 ani;
* de la 45 ani – pe viaţă.

**-Copiii pînă la 16 ani:**

* certificatul de naştere;
* buletinul de identitate (dacă-l deţine);
* actul de identitate al unuia din părinţi, tutore, înfietor;
* certificatul sau menţiunea instituţiei medicale privind grupa sangvină în certificatul de naştere.

Pentru eliberarea buletinului de identitate al cetăţeanului Republicii Moldova copiii se prezintă cu unul din părinţi, tutore pentru identificare, stabilirea statutului juridic şi a domiciliului.

**-Persoane de la 16 ani:**

1. actul de identitate cu statut „nevalabil”:
	* buletinul de identitate al cetăţeanului Republicii Moldova;
	* paşaportul de tip sovietic *(modelul anului 1974)*;
	* actul de identitate provizoriu eliberat anterior;
2. actele de stare civilă:
	* certificatul de naştere;
	* certificatul de căsătorie;
	* certificatul de divorţ;
	* extrasul de pe actul de căsătorie;
	* certificatul de schimbare a numelui şi/sau prenumelui;
	* certificatul de naştere a copilului în vârstă de până la 16 ani;
3. documentele ce atestă evidenţa militară:
	* livretul militar;
	* livretul serviciului civil *(de alternativă)*;
	* adeverinţa de recrut;
4. adeverinţa de pensionar;
5. dovada înregistrării la domiciliu sau avizul S(B)EDP/SPEDU privind eliberarea actului de identitate provizoriu fără înregistrare la domiciliu.
6. În perioada schimbării actelor de identitate, cetăţenii Republicii Moldova, care s-au născut sau au înregistrat căsătoria pînă în anul 1945 (inclusiv) şi ale căror acte de stare civilă nu s-au păstrat, completează o cerere de model stabilit.
7. Cetăţenii se pot adresa pentru schimbarea buletinului de identitate, fără a prezenta actele de stare civilă, dacă nu au survenit schimbări în statutul persoanei şi în datele personale (numele, prenumele, prenumele tatălui, data şi locul naşterii), în caz de expirare a termenului de valabilitate al buletinului de identitate (la 25 şi 45 ani), deteriorare sau declarare a pierderii/furtului acestuia .

**Repatrierea cetăţenilor Republicii Moldova**

Cetăţenii Republicii Moldova, domiciliaţi permanent peste hotare, ce doresc să revină în republică pentru stabilire, se adresează la secţiile (birourile) de evidenţă şi documentare a populaţiei, la locul domiciliului solicitat, cu demers motivat, la care anexează:

* două fotografii color, executate la aparataj special 30x40 mm;
* paşaportul;
* actele de stare civilă;
* decizia organelor administraţiei locale sau consimţămîntul notarial autentificat al proprietarului referitor la înregistrarea persoanei pe un anumit spaţiu locativ, dovada dispunerii de spaţiu locativ;

Materialele privind repatrierea se examinează în termen de 30 de zile, se eliberează certificatul de repatriat, care se înmînează solicitantului la locul depunerii cererii.

#### -Eliberarea actului de identitate provizoriu (AP)

Potrivit prevederilor Hotărîrîi Guvernului Republicii Moldova nr.42 din 17.01.1995, pe teritoriul Republicii Moldova, în aceleaşi condiţii cu buletinele de identitate au fost introduse actele de identitate provizorii, eliberate de Ministerul Tehnologiei Informaţiei şi Comunicaţiilor.

Actul de identitate provizoriu după conţinut reprezintă un certificat prin care se confirmă identitatea, cetăţenia, domiciliul/reşedinţa titularului şi se eliberează pentru întrebuinţare numai pe teritoriul Republicii Moldova.

Actul de identitate provizoriu fără numărul de identificare de stat al persoanei fizice (IDNP) se eliberează la solicitare cetăţenilor Republicii Moldova, care din considerente religioase restituie actele de identitate cu IDNP sau refuză documentarea cu buletin de identitate al cetăţeanului Republicii Moldova.

Actul de identitate provizoriu cu numărul de identificare de stat al persoanei fizice (IDNP) se eliberează în caz de necesitate (obţinerea actelor de stare civilă, documentelor ce atestă evidenţa militară etc.) şi în anumite circumstanţe (arest, reţinere de organele de drept, detenţie în instituţiile penitenciare etc.) cetăţenilor Republicii Moldova, persoanelor cu statut juridic nedeterminat la documentarea primară, în schimbul actului de identitate cu statut "nevalabil" (buletinul de identitate (CA), paşaportul de tip sovietic (modelul anului 1974), actul de identitate provizoriu) sau la declararea pierderii acestuia.

Cererea privind eliberarea actului de identitate provizoriu se depune la secţiile/birourile de evidenţă şi documentare a populaţiei din raza de domiciliu/reşedinţă a solicitantului.

În cazul solicitării actului provizoriu prin reprezentant (persoană împuternicită prin procură) cererea se depune numai la Secţiile primire şi eliberare a documentelor urgente din mun. Chişinău.

În cazul imposibilităţii identificării persoanei la data adresării, documentul se eliberează numai după identificarea acesteia.

Invalizii de gradul I, II şi III, persoanele arestate/reţinute de organele de drept, deţinute în instituţiile penitenciare beneficiază de înlesniri la eliberarea acestui document.

**Sursa:** [www.registru.md](http://www.registru.md)